[pic] | COMISIA EUROPEANĂ |

Bruxelles, 13.10.2010

COM(2010) 577 final

PROIECT DE BUGET RECTIFICATIV NR. 9 LA BUGETUL GENERAL 2010

SITUAȚIA CHELTUIELILOR PE SECȚIUNI Secțiunea III - Comisia

(prezentat de Comisie)

PROIECT DE BUGET RECTIFICATIV NR. 9 LA BUGETUL GENERAL 2010

SITUAȚIA CHELTUIELILOR PE SECȚIUNI Secțiunea III - Comisia

Având în vedere:

- Tratatul privind funcționarea Uniunii Europene, în special articolul 314, precum și Tratatul de instituire a Comunității Europene a Energiei Atomice, în special articolul 106a,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], în special articolul 37,

- bugetul general al Uniunii Europene pentru exercițiul financiar 2010, adoptat la 17 decembrie 2009[2],

- bugetul rectificativ 1/2010, adoptat la 19 mai 2010[3],

- bugetul rectificativ 2/2010, adoptat la 16 iunie 2010[4],

- bugetul rectificativ 3/2010 (fostul proiect de buget rectificativ nr. 2/2010[5] parțial) adoptat la 7 septembrie 2010,

- bugetul rectificativ 4/2010 (fostul proiect de buget rectificativ nr. 5/2010[6]) adoptat la 21 septembrie 2010,

- bugetul rectificativ 5/2010 (fostul proiect de buget rectificativ nr. 7/2010[7]) adoptat la 22 septembrie 2010,

- proiectele de buget rectificativ nr. 2/2010[8], 3/2010[9], 6/2010[10] și 8/2010[11].

Comisia Europeană prezintă autorității bugetare proiectul de buget rectificativ nr. 9 la bugetul 2010.

MODIFICĂRI LA SITUAȚIA VENITURILOR ȘI A CHELTUIELILOR PE SECȚIUNI

Modificările la situația veniturilor și a cheltuielilor pe secțiuni pot fi consultate pe site-ul EUR-Lex (http://eur-lex.europa.eu/budget/www/index-ro.htm). Cu titlu informativ, se atașează ca anexă la buget o versiune în limba engleză a modificărilor la această situație pe secțiuni.

CUPRINS

1. Introducere 4

2. Mobilizarea Fondului de solidaritate al UE 4

2.1. Insula Madeira – Portugalia: Alunecări de teren și inundații 4

2.2. Franța: furtuna Xynthia 6

3. Finanțare 8

4. Tabel recapitulativ pe rubrici ale cadrului financiar 10

1. INTRODUCERE

Proiectul de buget rectificativ (PBR) nr. 9 pentru exercițiul 2010 cuprinde următoarele elemente:

- mobilizarea unei sume de 66,9 milioane EUR în credite de angajament și de plată din Fondul de solidaritate al UE, ca urmare a efectelor alunecărilor de teren și inundațiilor grave din insula Madeira – Portugalia și a efectelor furtunii Xynthia în Franța;

- o reducere corespunzătoare a creditelor de plată cu 66,9 milioane EUR de la linia 06 04 14 03 - Proiecte energetice pentru sprijinirea redresării economice - Rețeaua europeană de energie eoliană offshore.

2. MOBILIZAREA FONDULUI DE SOLIDARITATE AL UE

2.1. Insula Madeira – Portugalia: Alunecări de teren și inundații

În februarie 2010, intensitatea neobișnuită și anormală a precipitațiilor de pe insula Madeira a produs alunecări de teren și inundații grave care au cauzat daune infrastructurilor publice și private, activităților comerciale și agricole.

Ca urmare, Portugalia a prezentat o cerere de asistență financiară din Fondul de solidaritate al Uniunii Europene.

Serviciile Comisiei au efectuat o analiză detaliată a cererii în conformitate cu Regulamentul (CE) nr. 2012/2002 al Consiliului[12], în special cu articolele 2, 3 și 4. Cele mai importante elemente ale evaluării pot fi rezumate după cum urmează:

1. cererea a fost primită de Comisie la 20 aprilie 2010, în termen de 10 săptămâni de la înregistrarea primelor daune la 20 februarie 2010. Ca urmare a unei cereri a serviciilor Comisiei, la 15 iulie 2010, au fost furnizate informații suplimentare necesare pentru completarea cererii;

2. catastrofa este de origine naturală. Autoritățile portugheze au estimat daunele directe totale la 1,080 miliarde EUR. Această sumă reprezintă 0,68 % din venitul național brut al Portugaliei;

3. având în vedere că daunele directe totale care au fost estimate depășesc pragul de 0,6 % din VNB aplicabil Portugaliei pentru mobilizarea Fondului de solidaritate, catastrofa este calificată drept „catastrofă naturală majoră” și se înscrie astfel în principalul domeniu de aplicare al Regulamentului (CE) nr. 2012/2002. Totalul daunelor directe reprezintă baza de calcul a valorii asistenței financiare. Asistența financiară poate fi utilizată exclusiv pentru acțiunile urgente de primă necesitate, astfel cum sunt definite la articolul 3 din regulament;

4. inundațiile au cauzat distrugeri și daune grave, cele mai importante fiind în domeniul hidrologic, cu un total estimat de 130 km de căi navigabile afectate pe râuri și pe cursuri de apă mai mici, reprezentând 45 % din daunele totale. De asemenea, drumuri și poduri, rețele de utilități și infrastructuri, case și proprietăți private au suferit daune grave, 800 de case au fost afectate, jumătate din acestea fiind complet distruse, iar peste 700 de persoane au trebuit să fie plasate în adăposturi temporare. Activitățile comerciale și agricole au suferit pierderi directe în valoare de aproximativ 122 de milioane EUR. Efectele inundațiilor au fost deosebit de grave întrucât principala aria de distrugere a cuprins centrul capitalei din Madeira, Funchal, unde, drept consecință a operațiunilor de curățare a miilor de metri cubi de moloz, țărmul trebuie să fie reconstruit în întregime. Deși în conformitate cu prevederile Regulamentului (CE) nr. 2012/2002, pentru a fin încadrată la „catastrofe majore”, caracterul insular și situația ultraperiferică a insulei Madeira nu constituie un criteriu în sine, acest lucru nu poate fi totuși neglijat atunci când se au în vedere consecințele economice ale catastrofei;

5. costul operațiunilor eligibile în temeiul articolului 3 alineatul (2) din Regulamentul (CE) nr. 2012/2002 este estimat la 165,24 milioane EUR și este defalcat în 4 categorii: A) repunerea în funcțiune imediată a infrastructurii, B) măsuri provizorii de adăpost și salvare, C) infrastructură de prevenire și protecția imediată a patrimoniului cultural și D) curățarea zonelor sinistrate;

6. regiunea afectată este eligibilă ca „regiune în etapa de instituire progresivă a ajutorului” ( phasing-in region ) în temeiul fondurilor structurale (2007-2013). Autoritățile portugheze au declarat că explorează diverse posibilități pentru a finanța o parte din reconstrucție care depășește cadrul operațiunilor de urgență prin programele operaționale relevante cofinanțate din fondurile structurale;

7. în ceea ce privește acoperirea daunelor eligibile de către asigurări, autoritățile portugheze au indicat că, la momentul cererii, nu aveau posibilitatea să determine posibila acoperire a costurilor eligibile de către asigurări. În cazul în care ar exista vreo acoperire din partea asigurărilor, operațiunile aferente nu ar fi eligibile pentru finanțare din Fondul de solidaritate.

În concluzie, din motivele prezentate anterior, se propune acceptarea cererii prezentate de Portugalia pentru catastrofa reprezentată de inundațiile din Madeira, din februarie 2010, clasificată drept o „catastrofă majoră”, precum și mobilizarea Fondului de solidaritate.

2.2. Franța: furtuna Xynthia

În februarie 2010, cea mai mare parte a teritoriului francez a fost lovită de furtuna Xynthia, regiunea coastei Atlantice, în special departamentele Charente-Maritime și Vendée, fiind cele mai grav afectate. Furtuna a ucis 53 de persoane și a rănit aproape 80. Aceasta a inundat zone extinse, inclusiv zone rezidențiale, și a cauzat daune grave digurilor și barajelor, infrastructurilor publice și private, rețelelor rutiere și feroviare, activităților agricole și comerciale.

Ca urmare, Franța a prezentat o cerere de asistență financiară din Fondul de solidaritate al Uniunii Europene.

Serviciile Comisiei au efectuat o analiză detaliată a cererii în conformitate cu Regulamentul (CE) nr. 2012/2002 al Consiliului[13], în special cu articolele 2, 3 și 4. Cele mai importante elemente ale evaluării pot fi rezumate după cum urmează:

8. cererea a fost primită de Comisie la 7 mai 2010, în termen de 10 săptămâni de la înregistrarea primelor daune la 27 februarie 2010. La 24 iunie și la 20 iulie, autoritățile franceze au prezentat două dosare suplimentare cu o evaluare mai detaliată a daunelor și o estimare a impactului economic al catastrofei;

9. catastrofa este de origine naturală și, prin urmare, intră sub incidența domeniului de aplicare a Fondului de solidaritate;

10. deși catastrofa a afectat cea mai mare parte a teritoriului francez, daunele totale fiind estimate la 2,4 miliarde EUR, autoritățile franceze și-au limitat cererea la zona cea mai tare lovită în cadrul a două departamente, Charente-Maritime și Vendée, situate direct pe coasta Atlanticului;

11. pentru zona vizată, autoritățile franceze estimează daunele directe totale cauzate de catastrofă la 1 425,43 milioane EUR. Această sumă reprezintă 41,12 % din pragul normal de 3 466,57 milioane EUR, aplicabil Franței pentru mobilizarea Fondului de solidaritate în 2010 (adică 3 miliarde EUR în prețuri 2002). În valori absolute, acesta este al doilea cuantum în ordine descrescătoare de daune dintre toate cererile Fondului de solidaritate pentru o catastrofă considerată regională;

12. deoarece daunele totale se situează sub nivelul pragului normal, cererea a fost examinată în conformitate cu criteriile așa-numitelor „catastrofe regionale ieșite din comun”, prevăzut la articolul 2 alineatul (2) ultimul paragraf din Regulamentul (CE) nr. 2012/2002, care stabilește condițiile care permit mobilizarea Fondului de solidaritate „în circumstanțe excepționale”. Conform acestor criterii, o regiune care a fost atinsă de o catastrofă ieșită din comun, în principal naturală, care a afectat majoritatea populației și a avut repercusiuni grave și durabile asupra condițiilor de viață și a stabilității economice a regiunii, poate beneficia în mod excepțional de asistență din partea fondului. Regulamentul prevede acordarea unei atenții speciale regiunilor îndepărtate și izolate, precum regiunile insulare și ultraperiferice definite la articolul 349 din TFUE. Regiunea vizată nu intră în această categorie. Regulamentul prevede că cererile prezentate în temeiul criteriului „catastrofă regională ieșită din comun” vor fi examinate „foarte riguros”;

13. Una dintre condițiile stabilite în Regulamentul (CE) nr. 2010/2002 pentru mobilizarea Fondului de solidaritate în mod excepțional este că majoritatea populației din regiunea la care se referă cererea trebuie să fie afectată. Zona care stă la baza cererii autorităților franceze cuprinde un spațiu coerent format din 46 de municipalități din zona de coastă a departamentelor Charente-Maritime și Vendée. În plus, zona include, la nivel administrativ inferior unei comune, mici părți din polurile urbane la Rochelle și Rochefort. 101 336 de locuitori trăiesc în zona vizată și se consideră că au fost afectați în mod semnificativ de furtună. Cererea prezentată descrie diferitele modalități în care populația a fost afectată: daune cu caracter personal, întreruperea activităților economice, perturbarea principalelor utilități și a serviciilor de telecomunicații, întreruperea circulației etc. Multe case au fost inundate și distruse. Conexiunile feroviare, rutiere și maritime au fost întrerupte, liniile de telefonie fixă și mobilă au fost perturbate. Barajele, liniile de protecție a coastelor și infrastructura au fost grav deteriorate. S-au raportat daune considerabile pentru terenurile agricole și pentru unitățile de producție a stridiilor. Pe baza informațiilor furnizate se poate concluziona că aceste fenomene au vizat majoritatea populației;

14. în ceea ce privește cerința de a demonstra repercusiuni grave și îndelungate asupra condițiilor de viață și a stabilității economice a regiunii, cererea evidențiază destabilizarea activităților agricole, în special prin efectele pe termen lung ale salinizării a aproximativ 32 000 ha de teren agricol inundat de apa de mare și pierderile ulterioare în recolte timp de mai mulți ani. Producția de stridii și midii a regiunii, cea mai importantă din Franța, a suferit pierderi foarte importante, aproximativ 1 050 de producători fiind afectați, mulți dintre aceștia fiind în pericol să își înceteze activitatea. Sectorul important din punct de vedere economic al turismului suferă de pe urma daunelor cauzate plajelor și instalațiilor de coastă, campingurilor și caselor transportabile de închiriat distruse, precum și a rezervărilor în scădere. Se estimează ca pierderile cumulate în sectorul turismului vor depăși veniturile pentru un an întreg. De asemenea, se face referire la puternicul sentiment de insecuritate și de vulnerabilitate al populației rezidente față de forța mării, în special având în vedere că dispozitivele de protecție împotriva inundațiilor nu au fost refăcute în întregime. Necesitatea de a reconstrui aproximativ 200 km de dispozitive de protecție împotriva inundațiilor va presupune lucrări importante de construcții timp de mai mulți ani. Mai mult, faptul că autoritățile locale vor trebui să investească în operațiuni legate de inundații va avea un mare impact asupra finanțelor acestora, având consecințe negative asupra celorlalte servicii către populație. În general, principalele sectoare ale economiei regionale, turismul, agricultura și producția de stridii, suferă în mod evident de pe urma efectelor furtunii. Cu toate că cele două centre economice din regiune, orașele La Rochelle și Rochefort, au suferit relativ puțin de pe urma furtunii, acestea au doar o importanță limitată pentru economia regiunii rurale situate în interiorul teritoriului și nu vor putea compensa factorii destabilizatori menționați anterior;

15. costul operațiunilor eligibile în temeiul articolului 3 alineatul (2) din Regulamentul (CE) nr. 2012/2002 este estimat la 473,842 milioane EUR și este defalcat în 4 categorii: A) repunerea în funcțiune imediată a infrastructurii, B) măsuri provizorii de adăpost și salvare, C) infrastructură de prevenire și D) curățarea zonelor sinistrate;

16. regiunile afectate sunt eligibile ca „regiuni de competitivitate și ocupare a forței de muncă” în temeiul fondurilor structurale (2007-2013);

17. autoritățile franceze au indicat că nu există niciun fel de acoperire a costurilor eligibile de către asigurări.

În concluzie, din motivele prezentate anterior, se propune acceptarea cererii depuse de Franța în ceea ce privește catastrofa provocată de furtuna Xynthia, clasificată drept o „catastrofă regională ieșită din comun”, precum și mobilizarea Fondului de solidaritate.

3. FINANțARE

Bugetul anual total de care dispune Fondul de solidaritate este de 1 miliard EUR. Având în vedere că solidaritatea reprezintă principala justificare pentru crearea fondului, Comisia consideră că ajutorul provenit din acest fond ar trebui să fie progresiv. Conform practicii anterioare, acest lucru implică faptul că partea din daune care depășește pragul (0,6 % din VNB sau 3 miliarde EUR la prețurile din 2002, luându-se în considerare cea mai mică sumă) ar trebui să beneficieze de o intensitate mai mare a ajutorului față de daunele inferioare pragului. Rata aplicată în trecut pentru definirea alocării ajutoarelor pentru catastrofe majore este de 2,5 % din daunele directe totale care nu depășesc pragul de mobilizare a fondului și 6 % din cele care îl depășesc. Metodologia pentru calculul ajutorului din Fondul de solidaritate a fost prezentată în raportul anual 2002-2003 privind Fondul de solidaritate și aprobată de Consiliu și de Parlamentul European.

Se propune aplicarea acelorași procentaje în cazurile de față și acordarea ajutoarelor după cum urmează:

( EUR) |

Daune directe | Prag | Suma bazată pe 2,5 % | Suma bazată pe 6 % | Suma totală a ajutorului propus |

Portugalia – inundațiile din Madeira 2010 | 1 080 000 000 | 958 406 000 | 23 960 150 | 7 295 640 |

Total | 31 255 790 |

( EUR) |

Daune directe | Prag | Suma bazată pe 2,5 % | Suma bazată pe 6 % | Suma totală a ajutorului propus |

Franța - furtuna Xynthia 2010 | 1 425 430 000 | 3 466 573 000 | 35 635 750 | - |

Total | 35 635 750 |

În urma vărsării compensației, un procent de cel puțin 25 % din Fondul de solidaritate al Uniunii Europene va rămâne disponibil pentru alocare în ultimul trimestru al anului, astfel cum se prevede la articolul 4 alineatul (2) din Regulamentul (CE) 2012/2002.

În stadiul actual, nevoile estimate în ceea ce privește linia bugetară 06 04 14 03: Proiecte energetice pentru sprijinirea redresării economice – Rețeaua europeană de energie eoliană offshore permit ca credite de plată de 66 891 540 EUR să poată fi realocate liniei bugetare 13 06 01 pentru a acoperi nevoile corespunzătoare referitoare la mobilizarea Fondului de solidaritate al UE. Această situație a postului bugetar 06 04 14 03 a fost deja anunțată în nota informativă din sistemul de alertă privind previziunile bugetare, din iunie 2010[14], și nu va avea un efect asupra implementării finale a programului.

4. TABEL RECAPITULATIV PE RUBRICI ALE CADRULUI FINANCIAR

Cadrul financiar Rubrică/subrubrică | Cadrul financiar 2010 | Buget 2010 (inclusiv PBR 1-8/2010) | PBR 9/2010 | Buget 2010 (inclusiv PBR 1-9/2010) |

|Credite de angajament |Credite de plată |Credite de angajament |Credite de plată |Credite de angajament |Credite de plată |Credite de angajament |Credite de plată | | 1. CREȘTERE DURABILĂ | | | | | | | | | | 1a. Competitivitate pentru creștere economică și ocuparea forței de muncă |14 167 000 000 | |14 861 853 253 |11 342 270 803 | |-66 891 540 |14 861 853 253 |11 275 379 263 | |1b. Coeziune pentru creștere economică și ocuparea forței de muncă |49 388 000 000 | |49 387 592 092 |36 371 862 500 | | |49 387 592 092 |36 371 862 500 | | Total | 63 555 000 000 | |64 249 445 345 |47 714 133 303 | |-66 891 540 |64 249 445 345 |47 647 241 763 | | Marjă[15] | | |-194 445 345 | | | |-194 445 345 | | | 2. CONSERVAREA ȘI GESTIONAREA RESURSELOR NATURALE | | | | | | | | | | Din care cheltuieli legate de piață și plăți directe |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Total | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Marjă | | |456 166 698 | | | |456 166 698 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate și justiție |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Cetățenie |668 000 000 | |681 022 500 |672 410 000 |+66 891 540 |+66 891 540 |747 914 040 |739 301 540 | | Total | 1 693 000 000 | |1 687 509 870 |1 410 980 370 |+66 891 540 |+66 891 540 |1 754 401 410 |1 477 871 910 | | Marjă[16] | | |18 512 630 | | | |18 512 630 | | | 4. UE CA ACTOR MONDIAL[17] |7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Marjă | | | -18 300 000 | | | | -18 300 000 | | | 5. ADMINISTRAȚIE[18] |7 882 000 000 | |7 918 504 785 |7 917 999 785 | | |7 918 504 785 |7 917 999 785 | | Marjă | | | 43 495 215 | | | | 43 495 215 | | | TOTAL | 140 978 000 000 |134 289 000 000 |141 514 475 302 |122 966 449 450 |+66 891 540 |0 |141 581 366 842 |122 966 449 450 | | Marjă | | | 518 729 198 |11 651 432 550 | | |518 729 198 |11 718 324 090 | |

[1] JO L 248, 16.9.2002, p. 1.

[2] JO L 64, 12.3.2010.

[3] JO L 183, 16.7.2010.

[4] JO L 206, 6.8.2010.

[5] COM (2010) 108.

[6] COM (2010) 320.

[7] COM (2010) 383.

[8] COM (2010) 108.

[9] COM (2010) 149.

[10] COM (2010) 315.

[11] COM (2010) 533.

[12] Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene, JO L 311, 14.11.2002, p. 3.

[13] Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene, JO L 311, 14.11.2002, p. 3.

[14] SEC(2010)767/2.

[15] Fondul european de ajustare la globalizare (FEG) nu este inclus în calculul marjei de la rubrica 1a (500 de milioane EUR). Suma de 195 de milioane EUR peste plafon este finanțată prin mobilizarea instrumentului de flexibilitate.

[16] Valoarea Fondului de solidaritate al Uniunii Europene (FSUE) este înscrisă prin adăugare la rubricile relevante, astfel cum de se prevede în AI din 17 mai 2006 (JO C 139, 14.6.2006).

[17] Marja pentru 2010 prevăzută la rubrica 4 nu ia în considerare creditele referitoare la rezerva pentru ajutoare de urgență (248,9 milioane EUR).

[18] Pentru calcularea marjei sub plafonul prevăzut pentru rubrica 5, se ia în considerare nota de subsol (1) din cadrul financiar 2007-2013 pentru suma de 80 de milioane EUR privind contribuțiile personalului la sistemul de pensii.